HR
4.8.2022.
Službeni list Europske unije
C 297/1
I. (Rezolucije, preporuke i mišljenja)
PREPORUKE
EUROPSKA SREDIŠNJA BANKA PREPORUKA EUROPSKE SREDIŠNJE BANKE od 27. srpnja 2022.
Vijeću Europske unije o vanjskim revizorima središnje banke De Nederlandsche Bank (ESB/2022/27) (2022/C 297/01)
UPRAVNO VIJEĆE EUROPSKE SREDIŠNJE BANKE,
uzimajući u obzir Ugovor o funkcioniranju Europske unije, uzimajući u obzir Statut Europskog sustava središnjih banaka i Europske središnje banke, a posebno njegov članak 27. stavak 1., budući da: (1)
Reviziju računa Europske središnje banke (ESB) i nacionalnih središnjih banaka država članica čija je valuta euro obavljaju neovisni vanjski revizori koje preporuči Upravno vijeće ESB-a i odobri Vijeće Europske unije.
(2)
Središnja banka De Nederlandsche Bank izabrala je 2018.
KPMG Accountants N.V. kao svoje vanjske revizore za financijske godine od 2019. do 2022., s mogućnošću produljenja mandata do financijske godine 2025 (1).
(3)
Mandat sadašnjeg vanjskog revizora središnje banke De Nederlandsche Bank, KPMG Accountants N.V., prestaje nakon revizije za financijsku godinu 2022.
Stoga je potrebno imenovati vanjske revizore od financijske godine 2023.
(4)
Središnja banka De Nederlandsche Bank namjerava produljiti mandat društvu KPMG Accountants N.V. do financijske godine 2025.
To je produljenje moguće u skladu s ugovornim aranžmanima između središnje banke De Nederlandsche Bank i društva KPMG Accountants N.V.,
DONIJELO JE OVU PREPORUKU:
Preporučuje se da se društvo KPMG Accountants N.V. imenuje za vanjskog revizora središnje banke De Nederlandsche Bank za financijske godine od 2023. do 2025.
(1) Preporuka ESB/2018/25 Europske središnje banke od 19. listopada 2018.
Vijeću Europske unije o vanjskim revizorima središnje banke De Nederlandsche Bank (SL C 394, 30.10.2018, str. 1.).